Diari Oficial de la Generalitat Valenciana


Sumari del DOGV 8127, del 14-09-2017 (2017/7958)

ACORD de 8 de setembre de 2017, del Consell pel qual s'autoritza una transferència de crèdits entre programes i del capítol 2 al capítol 4, així com ajustos en l'annex de transferències i subvencions corrents del programa 322.55, Promoció d'emprenedors, cooperativisme i economia social, per a incrementar-hi la dotació de la línia de subvenció de concurrència competitiva S5266, «Programa de suport a l'economia social». Expedient número 11.002/17-012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8127

Data del DOGV
:   14-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7958


Data del document
:   08-09-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 de setembre de 2017, del Consell pel qual s'autoritza una transferència de crèdits entre programes i del capítol 2 al capítol 4, així com ajustos en l'annex de transferències i subvencions corrents del programa 322.55, Promoció d'emprenedors, cooperativisme i economia social, per a incrementar-hi la dotació de la línia de subvenció de concurrència competitiva S5266, «Programa de suport a l'economia social». Expedient número 11.002/17-012. [2017/7958]  
L'annex de transferències i subvencions corrents del programa 322.55, Promoció d'emprenedors, cooperativisme i economia social, inclou la línia S5266, «Programa de suport a l'economia social», la dotació de la qual, després de la correcció d'errades de la vigent Llei de pressupostos, ascendeix a 2.500.000 euros, dels quals 1.800.000 corresponen a l'aportació del Ministeri d'Ocupació i Seguretat Social per a ajudes al foment de l'ocupació i millora de la competitivitat en cooperatives i societats laborals, regulades per l'Ordre TAS/3501/2005, entre les quals s'inclouen les destinades a fomentar la incorporació de persones desocupades com a socis treballadors o de treball, a cooperatives de treball associat o societats laborals, i la incorporació a les mateixes empreses, amb el caràcter, de persones que ja hi prestaven serveis en virtut de relació laboral, no societària, de caràcter temporal.  
  
D'altra banda en 2016 es va publicar l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, que estableix les bases reguladores de les ajudes al foment de les empreses cooperatives i les societats laborals i de l'ocupació en aquestes a la Comunitat Valenciana i que estableix quanties de subvenció amb fons de la Generalitat, que complementen les fixades en l'ordre ministerial. La Direcció General d'Economia, Emprenedoria i Cooperativisme estima que la quantia mínima de fons propis per a complementar les ajudes en 2017 i mantindre un nivell semblant al de la convocatòria per a 2016 hauria d'ascendir a 637.760,00 euros, per la qual cosa prenent a més en consideració la necessitat de disposar al seu torn de crèdits per a ajudes a la promoció de l'economia social previstes en l'Ordre 25/2016, de 21 de novembre, de la conselleria d'Economia, així com per a atendre recursos i, si és el cas, sentències, plantegen la necessitat d'incrementar els fons propis de la línia i proposen per al seu finançament transferir disponibilitats existents, en la línia S8081, «Ajudes a la constitució de noves empreses d'economia social», del mateix capítol i programes, així com en el capítol 2 de diversos programes de la conselleria.  
Per tot això, d'acord amb el que disposen els articles 21 i 23 de la Llei 14/2016, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 8 de setembre de 2017,  
  
  
ACORDA  
  
Primer  
Autoritzar una minoració de crèdit en les aplicacions i pels imports que es detallen a continuació:  
  
Aplicació Import  
64.79.99.371.54.0 50.000,00  
30.13.74.742.91.6 30.000,00  
06.03.27.893.36.0 30.000,00  
08.34.71.174.36.2 20.000,00  
Total 130.000,00  
  
  
Segon  
Autoritzar un augment de crèdit en l'aplicació 38.31.97.646.53.9 per import de 130.000 euros.  
  
Tercer  
Autoritzar les modificacions en l'annex de transferències i subvencions corrents del programa 322.55, Promoció d'emprenedors, cooperativisme i economia social, següents:  
a) Minorar la dotació de la línia S8081, «Ajudes a la constitució de noves empreses d'economia social», d'acord amb el següent detall:  
  
  
Codi Denominació Dotació anterior Modificació  
Alta/Baixa Dotació  
actual  
S8081 Ajudes a la constitució de noves empreses d'economia social 200.000,00 € 60.000,30 624.133,00  
  
  
b) Incrementar la dotació de la línia S5266, «Programa de suport a l'economia social», en els termes que es detallen a continuació:  
  
València, 11 de setembre de 2017  
  
La consellera secretària,  
MÓNICA OLTRA JARQUE